Document ID: 31997R1493

ΚΑΝΟΝΙΣΜΟΣ (ΕΚ) αριθ. 1493/97 ΤΗΣ ΕΠΙΤΡΟΠΗΣ της 29ης Ιουλίου 1997 για τροποποίηση του κανονισμού (ΕΚ) αριθ. 412/97 σχετικά με τις λεπτομέρειες εφαρμογής του κανονισμού (ΕΚ) αριθ. 2200/96 του Συμβουλίου όσον αφορά την αναγνώριση των οργανώσεων παραγωγών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών (1) και ιδίως το άρθρο 11 παράγραφος 2 στοιχείο α) και το άρθρο 48,
Εκτιμώντας:
ότι το άρθρο 2 του κανονισμού (ΕΚ) αριθ. 412/97 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 1119/97 (3), θεσπίζει τον ελάχιστο αριθμό παραγωγών και τον ελάχιστο όγκο εμπορεύματος παραγωγής που απαιτούνται για την αναγνώριση μιας οργάνωσης παραγωγών, σύμφωνα με το άρθρο 11 του κανονισμού (ΕΚ) αριθ. 2200/96 7
ότι στο άρθρο 1 παράγραφος 2 στοιχείο α) του κανονισμού (ΕΚ) αριθ. 412/97 ως «παραγωγός» νοείται κάθε φυσικό ή νομικό πρόσωπο, μέλος οργάνωσης παραγωγών 7
ότι, σύμφωνα με το άρθρο 11 παράγραφος 2 του κανονισμού (ΕΚ) αριθ. 2200/96, όταν ζητείται η αναγνώριση μιας οργάνωσης παραγωγών από ομάδα παραγωγών της οποίας ένα ή περισσότερα μέλη είναι νομικά πρόσωπα, πρέπει να ληφθεί υπόψη, για τον υπολογισμό του αριθμού των μελών των παραγωγών της οργάνωσης, ο αριθμός των μελών που συμμετέχει σε κάθε νομικό πρόσωπο 7 αν δεν γίνει αυτό θα υπάρξει εμπόδιο στη συγκέντρωση της προσφοράς και στη σύσταση οργάνωσης παραγωγών 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφος 1 του κανονισμού (ΕΚ) αριθ. 412/97 προστίθεται το ακόλουθο εδάφιο:
«Στην περίπτωση που μία οργάνωση παραγωγών συστήνεται, εν όλω ή εν μέρει, από μέλη τα οποία είναι με τη σειρά τους, νομικά πρόσωπα που αποτελούνται αποκλειστικά από παραγωγούς, ο ελάχιστος αριθμός των παραγωγών που αναφέρεται στο πρώτο εδάφιο υπολογίζεται βάσει του αριθμού των παραγωγών που συμμετέχουν σε κάθε νομικό πρόσωπο».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1997.

Labels: 17
6